SUPER เผย Global Energy ขอเลื่อนซื้อหุ้นเพิ่มทุน PP เป็น 19 ก.พ.59
SUPER เผย Global Energy ขอเลื่อนซื้อหุ้นเพิ่มทุน PP เป็น 19 ก.พ.59 
3 ก.ย. 2558

บริษัท ซุปเปอร์บล๊อก จำกัด (มหาชน) หรือ SUPER ระบุว่า ตามที่ที่ประชุมวิสามัญผู้ถือหุ้น ของบริษัทเมื่อวันที่ 19 กุมภาพันธ์ 2558 มีมติอนุมัติให้จัดสรรหุ้นสามัญเพิ่มทุนของบริษัท จำนวนไม่เกิน 2,000,000,000 หุ้นมูลค่าที่ตราไว้หุ้นละละ 0.10 บาท ให้แก่บุคคลในวงจำกัด และ/หรือผู้ลงทุนสถาบัน (Private Placement)ในราคาเสนอขายหุ้นละ 2.50 บาทและได้มอบอำนาจให้ประธานกรรมการหรือบุคคลที่ประธานกรรมการมอบหมายเป็นผู้มีอำนาจในการพิจารณาและดำเนินการต่างๆที่เกี่ยวข้องกับการจัดสรรหุ้นสามัญเพิ่มทุนดังกล่าวนั้น
โดยต่อมาเมื่อวันที่ 2 มีนาคม 2558ประธานกรรมการบริษัทได้กำหนดรายละเอียดและเงื่อนไขให้จัดสรรและเสนอขายหุ้นสามัญเพิ่มทุน จำนวน 500,000,000 หุ้น มูลค่าที่ตราไว้หุ้นละ 0.10 บาท ให้แก่ผู้ลงทุนโดยเฉพาะเจาะจง จำนวน 1 รายในราคาเสนอขายหุ้นละ 2.50 บาท ภายในวันที่ 31 พฤษภาคม 2558 และต่อมานักลงทุนดังกล่าวได้มีการแจ้งความประสงค์เลื่อนการเข้าลงทุนซื้อหุ้นเพิ่มทุนของบริษัทออกไปเป็นวันที่ 31 สิงหาคม 2558
ทั้งนี้ เมื่อวันที่ 2 กันยายน 2558 Global Energy Holding Limited ที่เข้ามาซื้อหุ้นเพิ่มทุนที่เสนอขายให้กับบุคคลในวงจำกัด(PP)ยืนยันการเข้าร่วมลงทุนซื้อหุ้นเพิ่มทุนของบริษัทตามที่ได้รับการจัดสรร จำนวน 500,000,000 หุ้น ราคา 2.50 บาท/หุ้น คิดเป็นมูลค่า 1,250,000,000 บาท โดยขอเลื่อนออกไปเป็นภายในวันที่ 19 กุมภาพันธ์ 2559 จากเดิมกำหนดวันที่ 31 สิงหาคม 2558  ซึ่งเป็นไปตามนโยบายภายในของ Global Energy Holding Limited